**Molėtų rajono savivaldybės taryba**

**SPRENDIMAS**

**Dėl PRITARIMO MOLĖTŲ R. KŪNO KULTŪROS IR SPORTO CENTRO DALYVAVIMUI PROJEKTE**

**„LIETUVOS IR NORVEGIJOS SPORTO ŠVIETIMO SRITYJE VEIKIANČIŲ INSTITUCIJŲ BENDRADARBIAVIMAS IR GEBĖJIMŲ STIPRINIMAS"**

2015 m. spalio 29 d. Nr. B1-239

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2009–2014 m. Lietuvos Respublikos, Europos ekonominės erdvės ir Norvegijos finansinių mechanizmų programos NOR-LT10 „Gebėjimų stiprinimas ir institucinis valstybės, paramos gavėjos ir Norvegijos viešųjų institucijų, vietos ir regioninės valdžios bendradarbiavimas“ nuostatomis ir Lietuvos Respublikos vidaus reikalų ministro 2015 m. sausio 23 d. Nr. 1V-40 įsakymo „Gairės pareiškėjams gauti paramą pagal 2009–2014 m. Norvegijos finansinio mechanizmo programą LT10 „Gebėjimų stiprinimas ir institucinis valstybės, paramos gavėjos, ir Norvegijos viešųjų institucijų, vietos ir regioninės valdžios bendradarbiavimas“ 3.4, 19, 32, 34, 35 punktais ir 2 priedo 2.14 papunkčiu,

Molėtų rajono savivaldybės taryba n u s p r e n d ž i a:

1. Pritarti, kad Molėtų r. kūno kultūros ir sporto centras dalyvautų projekte „Lietuvos ir Norvegijos sporto švietimo srityje veikiančių institucijų bendradarbiavimas ir gebėjimų stiprinimas“ partnerio teisėmis.

2. Įpareigoti Molėtų r. kūno kultūros ir sporto centro direktorių K. Vaicekauską pasirašyti projekto jungtinės veiklos sutartį.

 3. Įsipareigoti skirti būtinas lėšas projektui įgyvendinti, t.y. ne mažiau 20 proc. tinkamų finansuoti išlaidų ir visoms netinkamoms, tačiau būtinoms projekto veiklų užbaigimui, išlaidoms padengti.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys